Jenna Salmi **Oppimistehtävä 5**

Tietojenkäsittely

TKMI23SV 6.12.23

Merkintäkielet

Heli Manninen

**Harjoitustyöseloste**

Verkkosivustoni on valokuva-albumi vuosien varrella kuvaamistani kuvista. Haluan esitellä ottamiani kuvia myös muille ja saada palautetta, mitä voisin vielä kehittää tai mikä olisi seuraava hyvä kuvauskohde. Sivusto on siis tarkoitettu muille valokuvaamisesta kiinnostuneille. Albumi on myös itselleni keino päästä helpommin ihailemaan suosikki kuviani.

Verkkosivusto koostuu etusivusta, jossa on pieni esittely sivustosta sekä mahdollisuus antaa palautetta vapaan tekstin lomakkeen kautta. Valikko koostuu neljästä teemojen mukaisesta valokuvasta jotka ovat: kesämaisemat, talvimaisemat, kukat ja eläimet. Kun hiiren vie valokuvan päälle, tulee esille sivun nimi. Kun nimeä klikkaa, se ohjautuu valitsemaansa albumiin esimerkiksi kukat -albumiin. Jokaisessa sivustossa on teeman mukainen taustakuva. Sivustojen sisältölaatikot on muutettu osittain läpinäkyviksi, jotta taustakuvat näkyvät ja sivustosta tulee visuaalisempi. Sisältölaatikoiden reunat on pyöristetty pehmeämmän vaikutelman antamiseksi. Sivustolla on käytetty Shadows into light -fonttia Google fonts sivustolta.

Albumit sisältävät kahdeksan kuvaa. Pientä kuvaa klikkaamalla se avautuu suuremmaksi. Albumi sivustot sisältävät myös valikot, joista pääsee etusivulle ja muihin albumeihin. Valikoissa on käytetty erilaisia siirtymiä (transition) kun hiiren vie valikon päälle. Kesämaisemat sivuston valikossa aktiivinen valinta suurenee ja muuttuu siniseksi. Talvimaisemat sivuston valikossa aktiviinen valinta muuttuu siniseksi ja taipuu oikealle alaspäin. Kukat sivuston valikossa aktiivinen valinta muuttuu purppuraksi ja kääntyy vasemmalle alaspäin. Eläimet sivuston valikossa aktiivinen valinta muuttuu vihreäksi ja pyörähtää ympäri.

Jokaisella sivustolla on myös animaatio, joka alkaa sivun avautuessa. Etusivun sisältö liukuu alhaalta ylöspäin sivun avautuessa. Kesämaisemat -sivustossa otsikko liukuu vasemmalta paikalleen ja hieman myöhemmin tulee sivuston sisältö samalla tavalla. Talvimaisemat sivuston avautuessa sivuston sisältö paljastuu hiljalleen kokonaan näkyväksi. Kukat sivuston sisältö liukuu alhaalta ylöspäin paikalleen. Eläimet sivuston otsikko liukuu oikealta paikalleen ja hieman myöhemmin sisältö ilmestyy samalla tavalla.

Pohdinta

Opin verkkosivustoa tehdessäni erilaisia animaatioita ja rgba taustavärin hyödyntämistä. Huomasin myös, että olen kehittynyt paljon kurssin alusta. Esimerkiksi juurikin siirtymät (transitions) ja animaatiot aiheuttivat hankaluuksia. Myöskin sisällön asetellu tuntui alkuun hankalalta, mutta koen osaavani sen nyt hyvin.

Olen tyytyväinen verkkosivuston lopputulokseen ja innostunut omasta työnjäljestä. Erityisesti sivuston ulkonäkö onnistui hyvin ja mielestäni onnistuin tekemään siitä selkeän ja persoonallisen. Halusin tehdä sivustoista yhteneväiset, jotta valokuva-albumista ei tulisi liian räikeä. Olisin voinut lisätä enemmän sisältölaatikoita tai taulukoita, mutta en kokenut sen sopivan valokuva-albumi teemaan. Koska en lisännyt taulukoita tai lomakkeita, pyrin tuomaan osaamistani esille animaatioilla ja css-ominaisuuksilla.

Kuva-albumia tehdessäni, huomasin että kaikkien kuvien tulisi olla saman kokoisia jotta ulkonäöstä tulee siisti. Minulla oli kuvien koon muutoksen kanssa hieman hankaluuksia. Minulla ei ollut ohjelmistoa, jolla saisin muutettua kuvien kokoa täysin haluamakseni kooksi eli kuvien koot muokkautuivat alkuperäisen kuvasuhteen perusteella. Kuvien koon vuoksi en voinut valita kaikkia parhaimpia kuviani, joten tämä olisi asia jota haluan kehittää. Huomasin myös, että muokatessani kuvien kokoa niiden kuvanlaatu myös heikkeni. Tähän tulisi siis myös kiinnittää huomiota. Verkkosivustoon olisin voinut lisätä esimerkiksi tietoa kuvista tai mahdollisuuden kommentoida kuvia lomakkeella.

Hyödynsin animaatioiden tekemisessä MDN web docs -sivustoa. Muutin animaatioiden ominaisuuksia omaan sivustooni sopivaksi. RGBA käytöstä sain tietoa W3Schools -sivustosta. Samalta sivustolta sain tietoa, kuinka kuvan saa koko sivuston taustaksi eli peittää koko näytön. Hyödynsin W3Schools -sivustoa myös etusivun valikon tekemisessä eli kuinka kuvan päälle saadaan tekstiosio kuvan ollessa aktiivinen.

Lähteet:

Google Fonts. Browse fonts. 2023. www-sivusto. <https://fonts.google.com/> [6.12.23]

MDN web docs. 2023. Using CSS animations. www-sivusto.

<https://developer.mozilla.org/en->US/docs/Web/CSS/CSS\_animations/Using\_CSS\_animations [6.12.23]

W3Schools. 2023. CSS Backgrounds. www-sivusto. <https://www.w3schools.com/css/css_background.asp> [6.12.23]

W3Schools. 2023. CSS Styling images. www-sivusto. <https://www.w3schools.com/css/css3_images.asp> [6.12.23]